wickkiey/tamil-wikipedia-markdown huggingface dataset:
# மெர்பாய் ஆர்தேசிர் வக்கீல்


**மெர்பாய் ஆர்தேசிர் வக்கீல்**,(25 மே 1868 - 9 ஏப்ரல் 1941) இந்திய -பார்சி மருத்து<nowiki/>வரும் ஸ்காட்டிஷ் பல்கலைக்கழகத்தில் மருத்துவ பட்டம் பெற்ற முதல் ஆசிய பெண்ணுமாவார்.  

## ஆரம்ப கால வாழ்க்கை
மெர்பாய் ஆர்தேசிர் வக்கீல் 25 மே 1868 ஆண்டில் தற்போது மும்பை என அழைக்கப்படும் பம்பாயில் பார்சி வழக்கறிஞரான அர்தேசிர் ஃப்ரம்ஜி வக்கீலின் மகளாகப பிறந்தவர்  

பம்பாய் வில்சன் உயர்நிலைப் பள்ளியில் தனது பள்ளிக்கல்வியையும், வில்சன் கல்லூரியில் கல்லூரிப் படிப்பையும் பயின்று, 1888 ஆம் ஆண்டில் பட்டம் பெற்றார், அக்காலத்தில் இத்தகைய படிப்பு முறையில் பயின்ற முதல் பெண் என்ற பெருமையை பெற்றவர் இவரே.  

## மருத்துவக் கல்வி
பம்பாயில் உள்ள கிராண்ட் மருத்துவக் கல்லூரியில் படித்த பிறகு, ஆர்தேசிர் பெண்களுக்கான லண்டன் மருத்துவப் பள்ளியில் மருத்துவ கல்வி பயில்வதற்காக சேர்ந்துள்ளார், 1893 ஆம் ஆண்டில், அவர் கிளாஸ்கோவிலுள்ள குயின் மார்கரெட் கல்லூரியில் சேர்ந்து பயின்றுள்ளார், 1897 ஆம் ஆண்டு ஜூலை 22 ஆம் தேதி மருத்துவ அறுவை சிகிச்சையில் இளங்கலை பட்டத்தை பெற்றுள்ளார், இதன் மூலம் ஸ்காட்லாந்தில் உள்ள பல்கலைக்கழகத்தில் பட்டம் பெற்ற முதல் ஆசியப் பெண்மணி என்ற பெருமையை பெற்றுள்ளார். தொடர்ந்து கிளாஸ்கோவில் இரண்டு வருட முதுகலைப் படிப்பையும் முடித்துள்ளார்.  

## மருத்துவ பயிற்சி
ஆர்தேசிர், பம்பாயில் உள்ள பெண்கள் மற்றும் குழந்தைகளுக்கான காமா மருத்துவமனை, பம்பாயின் பைகுல்லாவில் உள்ள பிளேக் மருத்துவமனை, குமு ஜாஃபர் சுலேமான் மருந்தகம், கபடோயாஸ், அத்துடன் பிற மருத்துவமனைகள் மற்றும் மருந்தகங்கள் போன்றவைகளில் மருத்துவ பணியாற்றியுள்ளார்.. மார்ச் 1927 ஆம் ஆண்டில் ஏடனுக்கு பிரித்தானிய அரசாங்கத்தில் மருத்துவராக பணியாற்ற சென்ற அவர், பின்னர் தனியார் மருத்துவ நிறுவனங்களில் பணியாற்றியுள்ளார்.  

## இறப்பு
உடல்நலக் குறைவால், ஆர்தேசிர் 1941 ஆம் ஆண்டில் இந்தியாவின் பம்பாய்க்குத் திரும்பினார். ஏப்ரல் 9, 1941 அன்று உடல்நலம் சரியாகாமல் காலமானார்.
# லெட்சுமி கிருஷ்ணமூர்த்தி

**லெட்சுமி கிருஷ்ணமூர்த்தி** (1927/28 - 10 நவம்பர் 2018) இந்தியாவின் கேரளாவைச் சேர்ந்த குணச்சித்திர நடிகையாவார். மலையாளத் திரைப்படத்துறையில் குணசித்திர நடிப்புக்காக பெரிதும் அறியப்பட்ட இவர், ஹரிஹரனின் *பஞ்சாக்னி*, ஜி அரவிந்தனின் *வஸ்துஹாரா*, கமலின் *ஈ புழையும் கடன்னு*, ஷாஜி *என் கருணின் பிறவி* மற்றும் சத்யன் அந்திகாட்டின் *தூவல் கொட்டாரம்* போன்ற திரைப்படங்களின் கதாபாத்திரங்களுக்காக லெட்சுமி பரவலாக அறியப்பட்டுள்ளார்.1996 ஆம் ஆண்டு மஞ்சு வாரியர் நடித்த ஈ புழையும் கடன்னு என்ற பிரபல திரைப்படத்திலும் நடித்துள்ளார்,  

## வாழ்க்கை
1986 ஆம் ஆண்டு வெளியான ஹரிஹரனின் பஞ்சாக்னி என்ற திரைப்படம் லெட்சுமியின் மலையாளத் திரைப்படத்துறையில் முதல் அறிமுகப்படமாகும். இதில் இவர் சுதந்திரப்போராட்ட வீரராக நடித்துள்ளார். அதற்க்கு முன்னதாக 1970 ஆம் ஆண்டில், சிறந்த திரைப்படத்திற்கான தேசிய விருதை வென்ற கன்னடத் திரைப்படமான குலிசுரா, லட்சுமியின் முதல் படமாகும். தொடர்ந்து ஆனந்த பத்ரம், களியூஞ்சல், பொந்தன் மட, பட்டாபிஷேகம், விஸ்மயா தும்பது, பிறவி, தூவல் கொட்டாரம், வஸ்துஹாரா, விஸ்மயம் மற்றும் மல்லு சிங் போன்ற மலையாளப் படங்களில் நடித்தார். அவர் கன்னடத் திரைப்படமான சன்ஸ்காரா, மணிரத்னத்தின் தமிழ் திரைப்படமான கன்னத்தில் முத்தமிட்டால் மற்றும் சந்தோஷ் சிவனின் மழைக்கு முன் என்ற இந்தித் திரைப்படத்திலும் பாட்டி கதாபாத்திரங்களில் நடித்துள்ளார்.  

1928 ஆம் ஆண்டு கோழிக்கோடு சாலப்புரத்தில் முல்லசேரி கோவிந்தமேனனுக்கும் செமலத் தேவகியம்மாவுக்கும் மகளாகப் பிறந்தவர் லட்சுமி கிருஷ்ண மூர்த்தி. நாடகம், கதகளி மற்றும் நடனம் போன்ற கலைப் பாரம்பரியம் கொண்ட குடும்பத்தில் பிறந்த லட்சுமி, சென்னை மாநிலக் கல்லூரியில் பட்டம் பெற்றுள்ளார். 1950 ஆம் ஆண்டு கோழிக்கோடு ஆகாஷ்வானியில் நாடகக்கலைஞர் மற்றும் அறிவிப்பாளராக சேர்ந்து, அனைத்திந்திய வானொலியில் அதிகாரியாக பணியாற்றி வந்த கிருஷ்ணமூர்த்தியை மணந்துள்ளார், திருமணத்திற்கு பிறகு,சில காலம் டெல்லி அனைத்திந்திய வானொலி நிலையத்தில் செய்தி தொகுப்பாளராகவும், முதல் மலையாள செய்தி வாசிப்பாளராகவும் பணிபுரிந்துள்ளார். பின்னர், சில காலம் சென்னையிலும் அமெரிக்காவிலும் ஆசிரியராகப் பணியாற்றியுள்ளார்..  

இவரது தொண்ணூற்றோராவது  வயதில், 10 நவம்பர் 2018 அன்று வயது காரணமாக மரணமடைந்துள்ளார்.  

## திரைப்படவியல்

- பஞ்சாக்னி (1986) - மலையாளத்தில் அறிமுகமான படம்
- தனியாவர்த்தனம் (1987)
- பிறவி (1989)
- அக்ஷரம் (1990) - குறும்படம்
- வஸ்துஹாரா (1991)
- பொந்தன்மட (1994)
- சாகரம் சாக்ஷி (1994)
- விஷ்ணு (1994)
- சாக்ஷ்யம் (1995)
- ஈ புழையும் கடன்னு (1996)
- உத்யானபாலகன் (1996)
- தூவல்கொட்டாரம் (1996)
- கலியூஞ்சல் (1997)
- விஸ்மயம் (1998)
- இளமுற தம்புரான் (1998)
- ஆரம் ஜாலகம் (2001)
- காக்கே காக்கே கூடாதே (2002)
- கன்னத்தில் முத்தமிட்டல் (2002) - (தமிழ்)
- சித்திரகூடம் (2003)
- கதவசேஷன் (2004)
- விஸ்மயத்தும்பது (2004)
- மாணிக்யன் (2005)
- அனந்தபத்ரம் (2005)
- மழைக்கு முன் (2007) - (ஆங்கிலம்)
- மழைக்கு முன் (2008) - (மலையாளம்)
- அந்திபொன்வெட்டம் (2008)
- கேசு (2009)
- மல்லு சிங் (2012)

## ஒலிச் சேர்க்கை

- பி.எஸ்.சரோஜாவுக்கு அம்மா (1952).

## தொலைக்காட்சி தொடர்கள்

- நாலுகெட்டு
- மானசி
- ஆலிப்பழம்
- பெண்ணுரிமை
# நிப்பாணி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | பல்வந்த் தட்டோபா நாயக் | சுயேச்சை |
| 1962 | கோவிந்த் கிருஷ்ண மானவி | மகாராஷ்டிர ஏகிகரண சமிதி |
| 1967 | சுயேச்சை |  |
| 1972 | கே. ஆர். வித்தல்ராவ் | இந்திய தேசிய காங்கிரஸ் |
| 1978 | பலவந்த் கோபால் சவான் | சுயேச்சை |
| 1983 | பாலாசாகேப் தட்டாஜி சின்டே |  |
| 1985 | வீர்குமார் அப்பாசோ பாட்டீல் | இந்திய தேசிய காங்கிரஸ் |
| 1989 | சுபாஷ் ஸ்ரீதர் ஜோஷி | ஜனதா தளம் |
| 1994 |  |  |
| 1999 | காக்காசாகேப் பாண்டுரங்க பாட்டீல் | இந்திய தேசிய காங்கிரஸ் |
| 2004 |  |  |
| 2008 |  |  |
| 2013 | சசிகலா அண்ணாசாகேப் ஜொல்லே | பாரதிய ஜனதா கட்சி |
| 2018 |  |  |
| 2023 | } |  |
# பர்சா சாட்டர்ஜி

| <div> பர்சா சாட்டர்ஜி</div> |
| --- |
**பர்சா சாட்டர்ஜி,** இந்தியாவின் மேற்கு வங்காளத்தைச் இந்தித் திரைப்படத்துறையின் திரைப்படங்கள் மற்றும் தொலைக்காட்சி தொடர்களில் பணியாற்றி வரும் நடிகையாவார். *இஷ்க் கா ரங் சஃபேத்*, *ஆப் கே ஆ ஜானே சே*, *கஹானி கர் கர் கி* ஆகிய தொலைக்காட்சி தொடர்களில் முக்கிய கதாபாத்திரங்களில் நடித்துள்ளார், மேலும் பாரிஸ்டர் பாபு என்ற திரைப்படத்திலும் நடித்துள்ளார்.  

கொல்கத்தாவில் பிறந்ததுள்ள பர்சா, தற்போது மும்பை நகரத்தில் வசித்து வருகிறார். பொழுதுபோக்கு சமையல்காரராகவும் இருக்கும் இவரின் மிகப் பெரிய பொழுதுபோக்கு உணவுகளை சமைப்பதும், உண்ணுவதுமேயாகும். மும்பையின் அனைத்து வகையான சமையல் வகைகளையும் விரும்பும் இவர், அதற்காகவே ஒரு வலையொளி சேனல் வைத்துள்ளார்.  

## நடித்துள்ள தொடர் மற்றும் படங்களின் பட்டியல்

- ரச்னாவாக இஷ்க் கா ரங் சஃபேத்
- மாயா சீனிவாசனாக ஆப் கே ஆ ஜேன் சே
- ஷிவாங்கி இஷான் கவுலாக கஹானி கர் கர் கி
- ஜெயா சர்மாவாக உதான்
- பாரிஸ்டர் பாபு தேவோலினா ஜாதவ்வாக
- நீலி சத்ரி வாலே
- சித்தியா கர்
- என்ன மக்கள்
- வசந்த
# பி. கே. திரேசியா

**பி.கே.திரேசியா** (12 மார்ச் 1924 - 18 நவம்பர் 1981) இந்தியாவின் கேரளாவைச் சேர்ந்த பெண் கட்டடப் பொறியாளராவார். ஆசியாவிலேயே ஒரு மாநிலத்தின் தலைமைப் பொறியியலராகப் பொறுப்பேற்ற முதல் பெண் என்ற பெருமையையும் உடையவராவார்..  

## ஆரம்ப வாழ்க்கை மற்றும் கல்வி
1924 ஆம் ஆண்டு மார்ச் 12 ஆம் தேதி கேரளாவில் திருச்சூர் மாவட்டத்தில் உள்ள எடத்திருத்தியில் பக்தியுள்ள சிரிய கத்தோலிக்க குடும்பத்தில் காக்கப்பன், குஞ்சாலிச்சி என்ற பெற்றோருக்கு ஆறு குழந்தைகளில் இரண்டாவது குழந்தையாக பிறந்தவர் திரேசியா. காட்டூரில் உள்ள செயின்ட் மேரிஸ் உயர்நிலைப் பள்ளியில் பள்ளிக்கல்வியை முடித்துள்ளார். தொடர்ந்து, தனது மகள் பொறியியல் பட்டப்படிப்பைப் படிக்க வேண்டும் என்ற இவரது தந்தையின்  கனவை நிறைவேறும் பொருட்டு கிண்டியில் உள்ள பொறியியல் கல்லூரியில் (CEG), சக பெண் பொறியாளர்களான அய்யாலசோமயாஜுலா லலிதா மற்றும் லீலாம்மா கோஷி ஆகியோருடன் குடிசார் பொறியியல் படித்துள்ளார். இரண்டாம் உலகப் போரின் காரணமாக அவரது பட்டப்படிப்பு மூன்றரை ஆண்டுகளாக சுருக்கப்பட்டதைத் தொடர்ந்து, 1944 ஆம் ஆண்டில் இம்மூவரும், இந்தியாவின் முதல் மூன்று பெண் பொறியாளர்களாக பட்டம் பெற்றனர், 1956 ஆம் ஆண்டில் நிர்வாக பொறியாளரான திரேசியா, அதன்பொருட்டு எர்ணாகுளத்திற்கு குடிபெயர்ந்து அங்கே ஒன்பது ஆண்டுகள் பணியாற்றியுள்ளார். பின்னர் 1966 ஆம் ஆண்டில், கோழிக்கோடு சாலைகள் மற்றும் கட்டிடங்களின் கண்காணிப்பு பொறியாளராக பதவி உயர்வு பெற்றுள்ளார். 1971 ஆம் ஆண்டில், கேரள மாநிலத்தின் தலைமைப் பொறியாளராகப் பதவி உயர்வு பெற்றுள்ளார். இதன்மூலம் நாட்டின் முதல் பெண் தலைமைப் பொறியாளர் என்ற பெருமையைப் பெற்றுள்ளார்,ர்.  

எட்டு ஆண்டுகள் தலைமைப் பொறியாளராக இருந்து திறம்பட மேலாண்மை செய்து வந்த திரேசியா, மொத்தமாக முப்பத்துநான்கு ஆண்டுகள் கேரள பொதுப்பணித்துறையில் பணியாற்றிய பிறகு, 1979 ஆம் ஆண்டில் ஓய்வுபெற்றுள்ளார். ஓய்வுக்கு பின்னர் தாஜ் இன்ஜினியர்ஸ் நிறுவனத்தின் நிறுவன ஆலோசகராக பணிபுரிந்துள்ளார்.
# மேக்னா வெங்கட்


**மேக்னா வெங்கட்**, இந்தியாவின் ஹைதராபாத்தை சேர்ந்த, இந்திய பாரம்பரிய நடனங்களில் ஒன்றான பரத நாட்டிய நடனக் கலைஞரும் நடன அமைப்பாளரும் நடன ஆசிரியையுமாவார். தற்போது பெங்களுருவில் *நிருத்ய நாதம்* என்ற நடனப் பள்ளியை நடத்தி வருகிறார். பத்மஸ்ரீ விருது பெற்ற மறைந்த ஸ்ரீ அடையார் கே லக்ஷ்மணிடம் சிஷ்யையாக இருந்து சென்னையில் பதினோரு ஆண்டுகள் நடன பயிற்சி பெற்றுள்ளார். மேலும் இந்தியாவின் பல இடங்களில் மேக்னா நடன நிகழ்ச்சிகளை நடத்தியுள்ளார். அவர் நட நீரஜனத்தின் வழக்கமான நடன கலைஞராவர். சாய் ஆர்ட்ஸ் இன்டர்நேஷனல் நடத்திய உலக நடன தின கொண்டாட்டங்களில் பங்கேற்று, பரதநாட்டியம் ஆடியுள்ளது குறிப்பிடத்தக்கது. இந்திய அரசின் கலாச்சார அமைச்சகத்தின் குழுமப்பட்ட நடனக் கலைஞரும், அரசு தொலைக்காட்சியான தூர்தர்ஷனின் தரப்படுத்தப்பட்ட கலைஞருமாவார். இந்திய பல்கலைக்கழக மானியக் குழுவினால் பாடத்திட்டங்களை தயாரிக்க உதவும் பேராசிரியர் குழுவின் பட்டியளிப்பட்டுள்ள நடன விரிவுரையாராகவும் உள்ளார்  

## சுயசரிதை
மேக்னா ஹைதராபாத்தைச் சேர்ந்தவராவார், ஆனால் அவரது தந்தையின் வேலை மாற்றம் காரணமாக, அவரது குடும்பம் இருபது ஆண்டுகளாக தமிழகத்தின் ராணிப்பேட்டையில் வசித்து வந்துள்ளனர். பதினோராவது வயதிலேயே இவரது நடன வாழ்க்கை தொடங்கியுள்ளது. பெங்களூரு பல்கலைக்கழகத்தில் நடனத்தில் முதுகலைப் பட்டம் பெற்றுள்ள இவர், தற்போது, ​​முனைவர் பட்ட ஆராய்ச்சியையும் செய்து வருகிறார்.  
ஆரம்பத்தில் சில வருடங்கள் பெருநிறுவனமொன்றில் பணிபுரிந்து வந்த இவர், பின்னர் அதை துறந்துவிட்டு, முழு நேரமாக நடனத் துறைக்கு வந்துள்ளார். "தி தியரி ஆஃப் கிளாசிக்கல் டான்ஸ் (ஜூனியர் & சீனியர்)" என்ற புத்தகத்தை எழுதியுள்ளார். இப்புத்தகம் கர்நாடக மாநில தேர்வு வாரியத்தினால் அரசு நாட்டியத் தேர்வு எழுதும் மாணவர்களுக்கு பாடபுத்தகமாக பரிந்துரைக்கப்படுகிறது.  

நார்வேயில் நடந்த 70வது இந்திய சுதந்திர தின கொண்டாடத்தில் இந்தியாவைப் பிரதிநிதித்துவப்படுத்தும் வகையில் நடனமாடியதை தனது பெருமையாக நினைக்கும் இவர், பல்வேறு நாடுகளுக்கு சென்று பாரத நாட்டியமாடி வந்துள்ளார். மேலும் அரசு கலைவிழாக்கள், இந்து மத விழாக்களிலும் நடனமாடி வருகிறார்.  

## விருதுகள்

- "நிருத்ய சிரோமணி" (கொலகட்டா)
- "நாட்டிய செம்மல்" (டிரினிட்டி கலை விழா, சென்னை),
- "நிருத்ய கௌமுதி" (எலுரு)
- "மயூர ரத்னா" (பெங்களூரு)
- "நாட்ய பாரதி" (விசாகப்பட்டினம்)
- "நிருத்ய பிரியே" (விஜயவாடா) போன்ற பல விருதுகளை இவரது நாட்டிய திறமையின் காரணமாக பெற்றுள்ளார் மேக்னா.
# பிளஸ்ஸி குரியன்


**பிளெஸ்ஸி குரியன்,** இந்தியாவின் கேரளாவின் கோட்டயத்தைச் சேர்ந்த திரைப்பட நடிகர்|நடிகையும்]], தொலைக்காட்சி நடிகையும், நிகழ்ச்சி தொகுப்பாளரும் விளம்பர நடிகையுமாவார். டெல்லியில் பிறந்துள்ள இவர், பெரும்பாலும் மலையாளத் திரைப்படம் மற்றும் தொலைக்காட்சித் தொடர்களிலே நடித்து வருகிறார். கைரளி வீ தொலைக்காட்சியில் வெளியான எக்ஸ் ஃபேக்டரில் தோன்றியதற்காக மிகவும் கவனிக்கப்பட இவர், கப்பா டிவியின் நிகழ்ச்சி தொகுப்பாளராகவும் இருந்துள்ளார். ஏசியாநெட்டில் டேஸ்ட் டைம் குக்கரி என்ற சமையல் நிகழ்ச்சி மூலம் பல்வேறு பார்வையாளர்களின் கவனத்தைப் பெற்றுள்ளார்.  

## திரைப்படவியல்
| 2013 | ஒரு துண்டு பாடம் | கிளாரா | குறும்படம் |
| --- | --- | --- | --- |
| 2014 | படம் | அஸ்வதி | குறும்படம் |
| 2015 | வானவில் 4 | கௌரி மற்றும் ரிது | குறும்படம் |
| 2015 | ரஸ்புடின் | பேருந்து பயணி |  |
| 2015 | ஆடு | கால்நடை மருத்துவர் |  |
| 2016 | பாப்கார்ன் | ஜெயபாரதி |  |
| 2019 | ஒரு யமந்தன் பிரேமகதா | கல்லூரி மாணவர் |  |
| 2019 | உயரே | ஏர் ஹோஸ்டஸ் |  |

## தொலைக்காட்சி தொடர்
| 2017-2018 | பர்யா (தொலைக்காட்சி தொடர்) | ராக்கி | ஏசியாநெட் |
| --- | --- | --- | --- |
| 2017 | நோக்கேததூராத் | மீரா | மழவில் மனோரமா |
| 2018-2020 | பாக்யஜாதகம் (தொலைக்காட்சி தொடர்) | ரேஷ்மா | மழவில் மனோரமா |
| 2019–2022 | செம்பராதி (தொலைக்காட்சி தொடர்) | நந்தனா அரவிந்த் | ஜீ கேரளாம் |
| 2021–2022 | தூவல்ஸ்பர்ஷம் (தொலைக்காட்சி தொடர்) | அன்னமேரி | ஏசியாநெட் |
| 2022–தற்போது | என்னும் சம்மதம் | ரஜனி | மழவில் மனோரமா |
| 2023 | மிழி ரண்டிலும் | கவிதா | ஜீ கேரளா |

## தொலைக்காட்சி நிகழ்ச்சிகளில் தொகுப்பாளராக

- ஒருருச்சிமேளம் சீசன் 1 (ஏசியாநெட்)
- எக்ஸ் காரணி (கைரளி டிவி)
- நல்ல வாழ்க்கை (ரோஸ்பவுல்)
- சுவை நேரம் (ஏசியாநெட்)
- கேரளாவின் சுவை ( அமிர்தா டிவி )
- உங்களைப் பார்க்க உணவு (கப்பா டிவி)
- சால்ட் அண்ட் பெப்பர் ( கௌமுதி டிவி ) - பிரபல தொகுப்பாளர்

## தொலைக்காட்சி நிகழ்ச்சிகளில் பங்கேற்பாளராக

- ஸ்டார்ட் மியூசிக் சீசன் 3 (ஏசியாநெட்)
- விஸ்மயாராவு (ஜீ கேரளா)
# கீதாஞ்சலி குல்கர்னி


**கீதாஞ்சலி குல்கர்னி**, இந்தியாவின் மகாராட்டிரத்தின் மும்பையைச்<nowiki/>சேர்ந்த திரைப்பட நடிகையும், நாடக நடிகையும், சமூக ஆர்வலருமாவார். இவர் பெரும்பாலும் மராத்தித் திரைப்படங்களிலும் இந்தித் திரைப்படங்களிலும் நடித்துள்ளார், இவரது அபார நடிப்பிற்க்காக மூன்று முறை பிலிம்பேர் விருதுகளையும் பெற்றுள்ளார். மேலும் இவர் கர்நாடகாவைச் சேர்ந்த திரைப்பட நடிகரான அதுல் குல்கர்ணியின் மனவியுமாவார்.  

## பாராட்டுகள்
| 2021 | 2021 பிலிம்பேர் OTT விருதுகள் | சிறந்த நடிகை (காமெடி தொடர்) | வெற்றி |  |
| --- | --- | --- | --- | --- |
| 2022 | பிலிம்பேர் மராத்தி விருதுகள் | சிறந்த துணை நடிகை | வெற்றி |  |
| 2022 | 2022 பிலிம்பேர் OTT விருதுகள் | சிறந்த நடிகை (காமெடி தொடர்) | வெற்றி | } |

## திரைப்படவியல்

- 2004 - ஆகா பாய் அர்ரேச்சா!
- 2014 - ராகினி எம்எம்எஸ் 2
- 2014 - நீதிமன்றம்
- 2015 - பி சே பிஎம் தக்
- 2016 - ஹோட்டல் சால்வேஷன்
- 2018 - தேர்வு நாள் (டிவி தொடர்)
- 2019 - புகைப்படம்
- 2019 - ஆனந்தி கோபால்
- 2019 - பாம்பே ரோஸ்
- 2019 – தற்போது - குல்லாக் (டிவி தொடர்) சாந்தி மிஸ்ராவாக
- 2020 - வேகலி வாட்
- 2020 - தாஜ்மஹால் 1989 (தொலைக்காட்சித் தொடர்) சரிதா பெய்க்
- 2020 - ஆபரேஷன் எம்பிபிஎஸ் (டிவி தொடர்)
- 2021 - கர்கானிசஞ்சி வாரி
- 2021 - தற்போது - ஆர்யா (டிவி தொடர்) சுசீலா சேகர்
- 2022 - இடைநிறுத்தப்படவில்லை: நயா சஃபர் (தொகுப்புத் தொடர்)
- 2022 - தாழ்மையான அரசியல்வாதியான நோக்ராஜ், திருமதி தலாலாக
- 2022 - கோபால்ட் ப்ளூ சாரதா தீட்சித்
- 2022 - குறைந்தபட்சம்
- 2022 – ரங்பாஸ் தர் கி ராஜநீதி
# அல்லரி சுபாஷினி


**அல்லரி சுபாஷினி** (இயற்பெயர்:திருமலா சுபாஷினி) இந்தியாவின் ஆந்திரப் பிரதேசத்தை சேர்ந்த நடிகையாவார். தமிழ் மற்றும் தெலுங்குத் திரைப்படங்களில் துணை கதாபாத்திரங்களில் நடித்து வருகிறார்.  

## தனிப்பட்ட வாழ்க்கை
ஆந்திர மாநிலத்தின் பீமாவரத்தைச் சேர்ந்த இவர்,பள்ளியில் படிக்கும் போதே தனது தந்தையை இழந்துள்ளார். அதனால் ஏழாம் வகுப்பு வரையே படித்துள்ளார். குடும்ப கஷ்டம் காரணமாக மிக இளம் வயதிலேயே திருமணமும் நடந்துள்ளது. சிறுவயதிலிருந்தே மேடை நாடகங்களில் நடித்து வந்துள்ள இவர், 2002 ஆம் ஆண்டிலிருந்து திரைப்படங்களில், அம்மா, அக்கா போன்ற வேடங்களில் நடித்துவருகிறார்.  

## தொழில்
*சிந்தாமணி* என்ற மேடை நாடக நிகழ்ச்சி ஹைதராபாத்தில் நடைபெற்ற போது, இவரது நடிப்பைக் கண்ட நடிகர் **சலபதி ராவ்**, *அல்லரி* என்ற புதிய படத்தைத் தயாரித்து வரும் தனது மகன் *ரவிபாபுவை* அணுகுமாறு இவரிடம் அறிவுறுத்தினார். அதன்படி அந்தப் படத்தில் இவருக்கு அம்மா வேடத்தில் நடிக்கும் வாய்ப்பு கிடைத்தது. அப்படத்தில் இவரது நடிப்பு அவருக்கு நல்ல அங்கீகாரத்தைக் கொடுத்து, பல்வேறு திரைப்பட வாய்ப்புகளை தேடி கொடுத்தது. அதைத்தொடர்ந்து தனது இயற்பெயர் திருமலா என்பதை சுபாஷினி என்று மாற்றி பல்வேறு திரைப்படங்களில் நடித்து வருகிறார். கிருஷ்ண வம்சி இயக்கிய ஸ்ரீ ஆஞ்சநேயத்தில் குறிப்பிடத்தக்க வேடங்களில் நடித்துள்ளார். பாலகிருஷ்ணா, என்டிஆர், நாகார்ஜுனா, சிரஞ்சீவி, ரஜினிகாந்த் போன்ற பிரபல ஆந்திர, தமிழ்நட்சத்திரங்களுடன் நடித்துள்ளார்.  

புற்றுநோயால் பாதிக்கப்பட்டு சிகிச்சையில் இருந்து வரும் இவர், தற்காலிகமாக நடிப்பிற்கு இடைவெளி விட்டுள்ளார்,  

## திரைப்படவியல்

- *அல்லரி* (2002)
- *சென்னகேசவ ரெட்டி* (2002)
- *ஈஸ்வர்* (2002)
- *ஸ்ரீ ஆஞ்சநேயம்* (2004)
- *காஞ்சனமாலா கேபிள் டிவி* (2005)
- *கிதகிதலு* (2006)
- *சத்யபாமா* (2007) உணவக மேலாளராக
- *நச்சாவுலே* (2008)
- *பெண்டு அப்பாராவ் ஆர்எம்பி* (2009)
- *அமராவதி* (2009)
- *பணம் பணம், அதிக பணம்* (2011)
- *ஆகாசமே ஹட்டு* (2011)
- *சுடிகாடு* (2012)
- *சூர்யா vs சூர்யா* (2015)
- *குண்டூர் டாக்கீஸ்* (2016)
- *பார்வதிபுரம்* (2016) ரங்கநாயகி
# சரிதா சிங்

**சரிதா சிங்** என்பவர் இந்திய அரசியல்வாதி ஆவார். இவர் ஆம் ஆத்மி கட்சியின் மாணவர் பிரிவான *சத்ர யுவ சங்கர்ஷ் சமிதியின்* தற்போதைய தலைவராக உள்ளார். சிங் தில்லியின் ஆறாவது சட்டமன்ற உறுப்பினராக இருந்தார். இவர் தில்லியின் ரோத்தாஸ் சட்டமன்றத் தொகுதி பிரதிநிதித்துவப்படுத்தினார். சிங் ஒரு சமூக சேவகர்.  

## தனிப்பட்ட வாழ்க்கை மற்றும் கல்வி
சரிதா சிங் அவதேஷ் குமார் சிங்கின் மகள் ஆவார். தில்லி பல்கலைக்கழகத்தில் சமூகவியலில் முதுகலை படிப்பினை முடித்த பிறகு, சரிதா சிங் சமூகப் பணிகளில் கவனம் செலுத்தினார். பிப்ரவரி 2015-ல் இவருக்கு 28 வயது. இவர் பிரதிநிதித்துவப்படுத்தும் ரோத்தாஸ் நகர் சட்டமன்றத் தொகுதியின் ஒரு பகுதியான ராம் நகரில் வசித்துவருகிறார். இவர் கிழக்கு உத்தரப்பிரதேசம் மற்றும் பீகாரை உள்ளடக்கிய பூர்வாஞ்சல் பகுதியைச் சேர்ந்த பூர்வாஞ்சலி ஆவார்.  

## அரசியல்
சரிதா சிங், ஆம் ஆத்மி கட்சியின் மாணவர் பிரிவான சத்ர யுவ சங்கர்ஷ் சமிதியின் தலைவர் ஆவார்.  

பிப்ரவரி 2015-ல் நடைபெற்ற தில்லி சட்டமன்ற தேர்தலில் வெற்றி பெற்று தில்லியின் ஆறாவது சட்டமன்றத்திற்குத் தேர்ந்தெடுக்கப்பட்ட ஆறு பெண் சட்டமன்ற உறுப்பினர்களில் சிங்கும் ஒருவராவார். இவர்கள் அனைவரும் ஆம் ஆத்மி கட்சியைச் சேர்ந்தவர்கள். மொத்தமுள்ள 70 தொகுதிகளில் ஆம் ஆத்மி 67 இடங்களில் வெற்றி பெற்றது. சிங் ரோத்தாஸ் நகர் சட்டமன்றத் தொகுதியில் 62,209 வாக்குகள் பெற்று வெற்றி பெற்றார். இவர் பாரதிய ஜனதா கட்சியின் அப்போதைய சட்டமன்ற உறுப்பினர் ஜிதேந்தர் மகாஜனை (ஜிதேந்தர் குமார்) 7,874 வாக்குகள் வித்தியாசத்தில் தோற்கடித்தார். 2013ஆம் ஆண்டு நடைபெற்ற தில்லி சட்டப் பேரவைத் தேர்தலில் ஆம் ஆத்மி கட்சியின் முகேஷ் ஹூடாவை 14,000 வாக்குகள் வித்தியாசத்தில் மகாஜன் தோற்கடித்தார். பூர்வாஞ்சலிலிருந்து குடியேறிய பெருமளவிலான மக்களைத் திருப்திப்படுத்த இவர் ஆம் ஆத்மி கட்சியால் களமிறக்கப்பட்டதாக *தி இந்து* குறிப்பிட்டது.  

## பதவிகள்
| 01 | 2015 | 2020 | தில்லி சட்டமன்ற உறுப்பினர் |
| --- | --- | --- | --- |

## மேலும் பார்க்கவும்
# சாந்தா வசிஷ்டர்

**சாந்தா வசிஷ்டர்** (*Shanta Vasisht*)(பிறப்பு 1926) என்பவர் இந்திய அரசியல்வாதி ஆவார். 1950கள் மற்றும் 1960களில் இவர் தில்லி மாநில அரசாங்கத்தில் அமைச்சராகவும் மாநிலங்களவை உறுப்பினராகவும் இருந்துள்ளார்.  

## கல்வி
வசிஷ்டர் தில்லி பல்கலைக்கழகத்தில் சட்டம் பயின்றார். இவரது தந்தை, எல்.டி. வசிஷ்டர், பாதுகாப்பு அமைச்சகத்தின் தலைமை நிர்வாக அதிகாரியாக பணியாற்றினார். இவர் தனது மாணவ பருவத்தில் இந்தியத் தேசிய காங்கிரசின் தில்லி கிளையில் தீவிரமாக பணியாற்றினார். *கிங்ஸ்வே* அகதிகள் குழுவில் பணியாற்றினார்.  

## தில்லி சட்டசபை
இந்தியா திரும்பியதும், வசிஷ்டர் 1952 தில்லி சட்டமன்றத் தேர்தலில் போட்டியிட்டார். கோட்லா பெரோஸ் ஷா தொகுதியில் காங்கிரசு கட்சி வேட்பாளராக வசிஷ்டர் நிறுத்தப்பட்டார். இவர் பாரதிய ஜனசங்கத்தின் வி.பி. ஜோஷியை தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார். மொத்த வாக்குகளில் வசிஷ்டர் 4,646 வாக்குகள் (தொகுதியில் 56.26% வாக்குகள்) பெற்றார். 1953ஆம் ஆண்டு தில்லியின் முதலமைச்சர் சவுத்ரி பிரம்ம பிரகாஷ் தில்லி மாநில அரசாங்கத்தில் கல்வித் துணை அமைச்சராக நியமிக்கப்பட்டார். இவரது தேர்வினை தில்லியில் உள்ள காங்கிரசு சட்டமன்றக் கட்சிக்குள் உள்ள சிறுபான்மை பிரிவினர் விமர்சித்தனர். இவர்கள் கட்சியின் சட்டமன்ற உறுப்பினர்களைக் கலந்தாலோசிக்காமல் முதலமைச்சர் துணை அமைச்சர்களைப் பரிந்துரைக்கக் கூடாது என்று கூறினர்.  

## மக்களவை
வசிஷ்டர் 1960-ல் மாநிலங்களவை (இந்திய நாடாளுமன்றத்தின் மேல்சபை) உறுப்பினராகத் தேர்ந்தெடுக்கப்பட்டார். ஜவகர்லால் நேரு, லால் பகதூர் சாஸ்திரி மற்றும் இந்திரா காந்தியின் அரசாங்கங்களின் கீழ் இவரது பதவிக்காலம் 3 ஏப்ரல் 1960 முதல் 2 ஏப்ரல் 1966 வரை நீடித்தது.  

## பிந்தைய காலம்
2008-ல் வசிஷ்டர் *நேரு டு ஈராக்* என்ற புத்தகத்தை வெளியிட்டார். இதில் இந்தியச் சுதந்திரப் போராட்டத்தில் தனது அனுபவங்களை விவரித்தார். 2013ஆம் ஆண்டு வரை, வசிஷ்டர் சர்வோதயா சிற்றூரில் வசித்து வந்தார்.
# பிரீத்தி தோமர்



**பிரீத்தி தோமர்** (*Preeti Tomar*)(பிறப்பு 1970) என்பவர் இந்திய அரசியல்வாதியும் ஆம் ஆத்மி கட்சியினை சேர்ந்தவரும் ஆவார். இவர் இந்தியத் தலைநகர் தில்லியைச் சேர்ந்தவர். தோமர் தில்லி சட்டமன்ற உறுப்பினராக உள்ளார். இவரது கணவர் ஜிதேந்தர் சிங் தோமர் தில்லி சட்டமன்றத்தின் முன்னாள் உறுப்பினர் ஆவார்.  

## வாழ்க்கை
தோமர் 1989-ல் இரகுநாத் பெண்கள் முதுகலை கல்லூரியில் முதுகலைப் படிப்பை முடித்தார். பின்னர், தோமர் 1994-ல் மீரட் பல்கலைக்கழகத்தில் இளங்கலை கல்வியியல் பட்டம் பெற்றார்.  

தோமர் 11 பிப்ரவரி 2020 அன்று திரி நகர் சட்டமன்றத் தொகுதியிலிருந்து தில்லி சட்டமன்றத்திற்கு நடைபெற்ற தேர்தலில் போட்டியிட்டு வெற்றி பெற்று சட்டமன்ற உறுப்பினராகத் தேர்ந்தெடுக்கப்பட்டார்.  

## தேர்தல் முடிவுகள்
### 2020
<section begin="Assembly Election 2020"/>  

<section end="Assembly Election 2020"/>
# ஆராக்கேரியா


**ஆராக்கேரியா** (தாவரவியில் வகைப்பாடு:*Araucaria*) என்பது அரௌகாரியாசியே குடும்பத்தைச் சேர்ந்த மாறாப் பசுமையான ஊசியிலை மரங்களில் ஒரு பேரினமாகும் . &nbsp;நியூ கலிடோனியாவில் தற்போது 20 இனங்கள் உள்ளன (இதில் 14&nbsp; உள்ளூர் இனங்கள், பார்க்க நியூ கலிடோனியன் அரௌகாரியா ), நோர்போக் தீவு, கிழக்கு ஆத்திரேலியா, நியூ கினி, கிழக்கு அர்கெந்தீனா, தெற்கு பிரேசில், சிலி, பரகுவை ஆகிய நாடுகளில் காணப்படுகின்றன. தென் பசிபிக் பிராந்தியத்திலும் கிழக்கு ஆஸ்திரேலியாவிலும் இவை பொதுவாக காணப்படுகின்றன.  

## விளக்கம்

*ஆராக்கேரியா* முக்கியமாக பெரிய மரங்களாகும். இவற்றின் அடிமரம் பெரியதாக நிமிர்ந்து தண்டுபோன்று உயர்ந்து இருக்கும். இவை உயரம் வரை எட்டும். அடுக்கடுக்காகக் கிளைகளை வட்டவொழுங்கில் கிடைமட்டமாகச் சமமாக எல்லாத் திக்குகளிலும் விட்டுக்கொண்டு, கோபுரம் போலவும் தேர்போலவும் இம்மரங்கள் கம்பீரமாக உயர்ந்து அழகாக நிற்கும். மேலும் இவை தோல் அல்லது ஊசி போன்ற இலைகளாலைக் கொண்டதாக இருக்கும். சில இனங்களில், இலைகள் குறுகலானவை, தமரூசி வடிவ மற்றும் ஈட்டி வடிவிலானவை, அரிதாகவே ஒன்றுடன் ஒன்று இணைகின்றன; மற்றவற்றில் இவை பரந்தவையாகும் தட்டையானவையாகவும் இருக்கின்றன.  

சிலி நாட்டு ஆராக்கா மாவட்டத்தில் முதன்முதல் இது கண்டுபிடிக்கப்பட்டதால் இப்பெயர் பெற்றது. சிலி நாட்டுக்குரிய குரங்குச் சிக்கல் (Mcnkey Puzzle) என்னும் ஆராக்கேரியா இம்பிரிக் கேட்டாவின் விதைகள் உண்ணதக்கது. இவை பிரேசில் பைன் தென் பிரேசில் நாட்டில் ஏராளமாக இருக்கிறது. இந்த விதைகளை தென்-மத்திய சிலி மற்றும் தென்-மேற்கு அர்கெந்தீனாவில் வாழும் பழங்குடியினரான மாப்புச்சிகள் முதன்மையாக பயன்படுத்துகின்றனர். மாப்புச்சே மக்கள் இதை ** என்று அழைக்கிறார்கள். மேலும் இதை புனிதமாக கருதுகின்றனர். ஆண்டிசில் வசிக்கும் சில மாபூச்சேகள் தங்கள் பாரம்பரிய உணவுக்காக இதன் விதைகளை அதிக அளவில் அறுவடை செய்வதால், தங்களை பெஹுயென்சே ("பெஹுயென் மக்கள்") என்று அழைத்துக் கொள்கின்றனர்.  

## பரவல்
அர்ஜென்டினா, பிரேசில், நியூ கலிடோனியா, நோர்போக் தீவு, ஆஸ்திரேலியா, நியூ கினியா, சிலி மற்றும் பப்புவா (இந்தோனேசியா) ஆகிய நாடுகளில் *அரௌகாரியாவின்* உறுப்பினர்கள் காணப்படுகின்றன.
# பள்ளி நிறம்


**பள்ளி நிறம் அல்லது நிறங்கள்** (**பல்கலைக்கழக வண்ணங்கள்** அல்லது **கல்லூரி வண்ணங்கள்** என்றும் அழைக்கப்படுகின்றன School colors) என்பது ஒரு பள்ளியின் வகைக்குறி அடையாளத்தின் ஒரு பகுதியாகத் தேர்ந்தெடுக்கப்பட்ட நிறங்கள் ஆகும். இவை கட்டிட அடையாளங்கள், வலைப்பக்கங்கள், சீருடைகள் மற்றும் விளையாட்டு அணிகளின் சீருடைகள் ஆகியவற்றில் பயன்படுத்தப்படுகின்றன. இதன்மூலம் பள்ளியினை விளம்பரப்படுத்தவும் மற்ற பள்ளிகளில் இருந்து வேறுபடுத்திக் காண்பிக்கவும் உதவலாம்.  

## பின்னணி

பள்ளி நிறங்களின் பாரம்பரியம் 1830 களில் இங்கிலாந்தில் தொடங்கியது. கேம்பிரிட்ஜ் பல்கலைக்கழகம் 1836 இல் ஆக்சுபோர்டு பல்கலைக்கழகத்திற்கு எதிரான படகுப் போட்டிக்கு கேம்பிரிச்சுப் பல்கலைக்கழகம் நீல வண்ணத்தைத் தேர்ந்தெடுத்தது, 1837 இல் ஈடன் பள்ளிக்கு எதிரான படகுப் போட்டியில் இருந்து வெஸ்ட்மின்ஸ்டர் பள்ளி இளஞ்சிவப்பு நிறத்தைப் பயன்படுத்தியது  

பல அமெரிக்கக் கல்லூரிகள் 1890 மற்றும் 1910 க்கு இடையில் பள்ளி வண்ணங்களை ஏற்றுக்கொண்டன. இவை பொதுவாகத் தனித்தன்மை வாய்ந்தவையாகத் தேர்ந்தெடுக்கப்பட்டன, பல நிறங்கள் மற்றும் வண்ணக் கலவைகள் பள்ளி நிறங்களாகத் தேர்வு செய்யப்பட்டதால் குழப்பம் ஏற்பட்டது. இருப்பினும் பல பொது ஆட்சிமுறைத் திருச்சபையின் உறுப்பினர் கல்லூரிகள் பிரின்ஸ்டன் பல்கலைக்கழகத்தின் கருப்பு மற்றும் ஆரஞ்சு நிறங்களைப் பின்பற்றத் தொடங்கின. சில அமெரிக்கப் பள்ளிகள், தேசபக்தியின் வெளிப்பாடாக, "சிவப்பு, வெள்ளை அல்லது நீலம்" என்ற தேசிய நிறங்களை ஏற்றுக்கொண்டன.  

## விளையாட்டு

பல்கலைக்கழக விளையாட்டு அணிகளை அடையாளம் காண வண்ணங்களின் பயன்பாடு 1836 ஆம் ஆண்டு ஆக்ஸசுபோர்டு மற்றும் கேம்பிரிட்ச்சுப் பல்கலைக்கழகங்களுக்கு இடையே நடந்த இரண்டாவது படகு பந்தயத்தில் இருந்து தொடங்கியதாகக் கருதப்படுகிறது. நாட்டிங்ஹாம் பல்கலைக்கழகம் அதன் விளையாட்டு அணிகளுக்கு பச்சை மற்றும் தங்க வண்ணங்களைப் பயன்படுத்துகிறது, ஆனால் மீதமுள்ள பல்கலைக்கழகங்கள் நீலத்தைப் பயன்படுத்துகின்றன.  
## கல்வியாளர்கள்

பல நிறுவனங்களின் சீருடைகளிலும் பள்ளி நிறங்கள் பயன்படுத்தப்படுகின்றன. 1835 மற்றும் 1838 க்கு இடைப்பட்ட காலத்தில் இங்கிலாந்தில் உள்ள டர்ஹாம் பல்கலைக்கழகத்தில் இள ஊதா நிறம் பயன்படுத்தியதே பளிக்களில் ஏற்றுக் கொள்ளப்பட்ட முதல் நிறமாகக் கருதப்படுகிறது.  

## பொதுவாகப் பயன்படுத்தப்படும் நிறங்கள்
- கேம்பிரிட்ஜ் நீலம் - கேம்பிரிட்ஜ் பல்கலைக்கழகம்
- கரோலினா நீலம் - வட கரோலினா பல்கலைக்கழகம்
- கொலம்பியா நீலம் - கொலம்பியா பல்கலைக்கழகம்
- டியூக் நீலம் - டியூக் பல்கலைக்கழகம்
- ஈடன் நீலம் - ஈடன் பள்ளி
- ஆக்ஸ்போர்டு நீலம் - ஆக்ஸ்போர்டு பல்கலைக்கழகம்
- இள ஊதா நிறம் - டர்ஹாம் பல்கலைக்கழகம்
- யேல் நீலம் - யேல் பல்கலைக்கழகம்
# குஞ்சன் சக்சேனா


**குஞ்சன் சக்சேனா** (பிறப்பு 1975) போர் நடைபெறும் போது,  கார்கில் போரினால் காயமடைந்தவர்களை வெளியேற்றுவது, போர் சம்பந்தப்பட்ட போக்குவரத்து பொருட்கள் மற்றும் கண்காணிப்புக்கு உதவுவது போன்ற காரணங்களுக்காக உலங்கு வானூர்தியில் பறந்த முதல் பெண்களில் இவரும் ஒருவராவார். மேலும் கார்கில் போரினால் காயமடைந்த மற்றும் இறந்த 900 க்கும் மேற்பட்ட துருப்புக்களை வெளியேற்றுவதற்கான நடவடிக்கைகளின் ஒரு பகுதியாக போர் முனைக்கு சென்றுள்ளார்.  2004 ஆம் ஆண்டில், எட்டு ஆண்டுகள் விமானியாகப் பணியாற்றிய பிறகு, உலங்கு வானூர்தி விமானியாக அவரது தொழில் வாழ்க்கை முடிவுக்கு வந்துள்ளது.  

2020 ஆம் ஆண்டில் வெளியான பாலிவுட் திரைப்படமான *குஞ்சன் சக்சேனா: தி கார்கில் கேர்ள்* இவரது வாழ்க்கையை மையமாகக் கொண்டே எடுக்கப்பட்டுள்ளது.  

**கிரண் நிர்வான்** என்ற எழுத்தாளருடன் இணைந்து குஞ்சன், அவரது சுயசரிதையான  *கார்கில் பெண்* என்பதை எழுதியுள்ளார். இப்புத்தகம் பென்குயின் பதிப்பகத்தால் வெளியிடப்பட்டுள்ளது.  

## ஆரம்ப கால வாழ்க்கை
குஞ்சன், பாரம்பரியமாக இராணுவ குடும்பத்தில் புரிந்தவர். லெப்டினன்ட் கர்னல் அனுப் குமார் சக்சேனா இவரது தந்தையாவார்.லெப்டினன்ட் கர்னல். அன்சுமான் இவரது சகோதரராவார். இருவருமே இந்திய ராணுவத்தில் பணியாற்றியவர்கள். குஞ்சன், புதுதில்லியில் உள்ள டெல்லி பல்கலைக்கழகத்தின் ஹன்ஸ்ராஜ் கல்லூரியில் இயற்பியலில் இளங்கலை அறிவியல் பட்டம் பெற்றவராவார்.  

## இந்திய விமானப்படை சேவை
1996 ஆம் ஆண்டு இந்திய விமானப்படையில் (IAF) விமானியாக சேர்ந்த ஆறு பெண்களில் குஞ்சனும் ஒருவர். இவர்களின் குழு, இந்திய விமானப்படைக்கான நான்காவது பெண் விமானப் படைப் பயிற்சி குழுவாகும். . சக்சேனாவின் முதல் பதவியானது உதம்பூரில் இயங்கிவரும் 132 முன்னோக்கு பகுதி கட்டுப்பாட்டின் (எஃப்ஏசி) ஒரு பகுதியான விமான லெப்டினன்டாக பொறுப்பேற்றதே குஞ்சனின் முதல் விமானப்படை வேலையாகும்.  

கார்கில் போரின்போது ஸ்ரீநகரை மையமாகக் கொண்டு விமானங்களில் பறந்து போர்முனைக்கு சென்ற போது, குஞ்சனுக்கு இருபத்திநான்கு வயது மட்டுமே. மேலும் கார்கில் போரில், ஆபரேஷன் விஜய்யின் ஒரு பகுதியாக, காயமடைந்தவர்களை வெளியேற்றுவதைத் தவிர , திராஸ் மற்றும் பட்டாலிக் ஆகிய லடாக்கின் முன்னோக்கிப் பகுதிகளில் உள்ள போர்த்துருப்புக்களுக்கு தேவையான பொருட்களை எடுத்துச் செல்லவும் எதிரி நிலைகளை வரைபடமாக்குவது போன்ற கண்காணிப்புப் பணிகளையும் செய்துள்ளார். தற்காலிக தரையிறங்கும் மைதானங்கள், 13,000 முதல் 18,000 அடி உயரம் மற்றும் எதிரிகளின் தாக்குதல்கள் போன்றவைகளை சமாளித்துள்ள குஞ்சன், ஸ்ரீநகரை தளமாகக் கொண்ட பத்து விமானிகளில் ஒருவராவார், மேலும் போரின் போது நூற்றுக்கணக்கான விமானங்களை ஓட்டி, 900 க்கும் மேற்பட்ட உயிரிழப்புகள், காயமடைந்தவர்கள் மற்றும் கொல்லப்பட்டவர்களை சமதளப் பகுதிகளுக்கு கொண்டு வந்துள்ளார், குஞ்சன் மட்டுமே இந்திய ஆயுதப்படைகளில் கார்கில் போர் மண்டலங்களுக்கு பறந்த ஒரே பெண் விமானியாவார். 2004 ஆம் ஆண்டில், ஹெலிகாப்டர் ஓட்டியாக பணிபுரிந்த அவரது வாழ்க்கை எட்டு ஆண்டுகளுக்கு பின்பாக முடிவுக்கு வந்தது.  

## தனிப்பட்ட வாழ்க்கை
சக்சேனாவின் தந்தை அனுப் சக்சேனா இந்திய ராணுவத்தில் லெப்டினன்ட் கர்னலாக இருந்தார். விங் கமாண்டராக இந்திய விமானப்படையில் பணியாற்றி வரும்விமானி, கவுதம் நரேன் குஞ்சனின் கணவராவார். இவர் இந்திய விமானப்படையின் Mi-17 ஹெலிகாப்டரின் ஓட்டுனர் ஆவார். மேலும் தேசிய பாதுகாப்பு கல்விநிலையத்தில் பயிற்றுவிப்பாளராகவும் பணியாற்றியுள்ளார், இந்த கல்விநிலையம், உலகின் முதல் முப்படை அகாடமி ஆகும். இத்தம்பதியருக்கு ஒரு மகள் உள்ளார்.
# ஜஸ்விந்தர் கவுர்


**ஜஸ்விந்தர் கவுர்,** இந்தியாவின் பஞ்சாப்பின் கரார் என்ற சிறிய நகரத்தைச் சேர்ந்த, பயணிகள் விமானஓட்டியாவார்.  

பஞ்சாப் அரசுப் பணியாளரான தந்தைக்கும் குடும்பத்தலைவியான தாய்க்கும் முதல் குழந்தையாக பிறந்துள்ள ஜஸ்விந்தர், சிறுவயதிலேயே வானத்தில் பறப்பதை பற்றி கனவுகளைக் கொண்டிருந்ததாக, தெரிவித்துள்ளார்.  

தனது பதினாறாவது வயதிலேயே விமானியாக வேண்டும் என முடிவெடுத்துள்ள இவரின் குடும்பத்தினரும், உறவினர்களும் இந்திய விமானப்படை விமானியாக அறிவுறுத்தியுள்ளனர். ஆனால் பயணிகள் மற்றும் வணிக போக்குவரத்து விமானியாகவேண்டும் என்பதில் தீர்மானமாக இருந்துள்ளார், அதற்காக தனது நகரத்தில் இருந்து ஐம்பதுக்கும் மேற்பட்ட கிலோமீட்டர் தொலைவில் இருந்த தனியார் விமான பயிற்சி பள்ளியில் சேர்ந்து பயின்றுள்ளார். இதற்காக தனது குடும்பத்தினரிடம், திருமண செலவிற்காக வைத்துள்ள பணத்தை படிப்பிற்கு செலவழிக்கும் படி வேண்டி, அதன்படி விமானப்பயிற்சியை பெற்றுள்ளார்.  

பிஞ்சோர் விமான மையம் மூடப்பட்டதினால், அரியானா பயணிகள் விமான போக்குவரத்து நிறுவனத்தின் துணை  சங்கமான, கர்னால் விமான சங்கத்தில் இணைந்து வணிக விமானங்களை இயக்கும் விமானி உரிமத்தை பெற்றுள்ளார்.  

பெங்களுருவில் ஏர் டெக்கான் விமானசேவை நிறுவனத்தில் விமானியாக முதல்முறையாக பொறுப்பேற்ற ஜஸ்விந்தர், பல்வேறு வகைப்பட்ட சிறிதும் பெரிதுமான பயணிகள் விமானங்களை, பல்வேறு விமானத்தடங்களில் ஓட்டியுள்ளார், தற்போது டாடா குழும நிறுவனங்களால் நடத்தப்படும் இந்திய ஏர்ஆசியா விமான நிறுவனத்தில் 2016 ஆம் ஆண்டு முதல் விமானியாக பணியாற்றி வருகிறார்.
# சிக்கோடி-சதலகா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | சங்கர் ராவ் தாதாசாகேப் கொத்தவாலே | இந்திய தேசிய காங்கிரஸ் |
| 1962 | மல்லப்பா வீரப்ப செட்டி | சுயேச்சை |
| 1967 | எஸ். பி. சித்ரே | இந்திய தேசிய காங்கிரஸ் |
| 1972 | பரசுராம் பத்மண்ண ஹெக்ரே |  |
| 1978 | இந்திரா காங்கிரஸ் |  |
| 1983 | ஜனதா கட்சி |  |
| 1985 | சகுந்தலா துக்காராம் சவுகுலே |  |
| 1989 | ஸ்ரீகாந்த் செட்டேப்ப பீமண்ணவர் | இந்திய தேசிய காங்கிரஸ் |
| 1994 | பாலாசாகேப் சாமாராவ் வட்டார் | ஜனதா தளம் |
| 1999 | மனோகர் சிவபுத்ர கட்டிமணி | ஐக்கிய ஜனதா தளம் |
| 2004 | தாட்டு எல்லப்பா அக்கியாகோல் | பாரதிய ஜனதா கட்சி |
| 2008 | பிரகாஷ் பாபண்ண ஹுக்கேரி | இந்திய தேசிய காங்கிரஸ் |
| 2013 |  |  |
| 2014 | கணேஷ் பிரகாஷ் உக்கேரி |  |
| 2018 |  |  |
| 2023 | } |  |
**குறிப்பு**
# பிரேம் மாத்தூர்

**பிரேம் மாத்தூர்,** இந்தியாவின் உத்தரப்பிரதேசத்தின் அலகாபாத்தைச் சேர்ந்த பெண் விமானியாவார். இந்தியாவின் முதல் பெண் விமானி மற்றும் விமானத்தலைவர் என்ற பெருமையை பெற்றுள்ள இவர், 1947 ஆம் ஆண்டில் தனது வணிக விமானி உரிமத்தைப் பெற்றுள்ளார் மேலும் 1949 ஆம் ஆண்டில் நடைபெற்ற, இந்திய  தேசிய விமானப் பந்தயத்தில் வென்று சாதனை படைத்துள்ளார்,  

## ஆரம்ப கால வாழ்க்கை
பிரேம் மாத்தூர், 17 ஜனவரி 1910 அன்று உத்தரப்பிரதேசத்தில் உள்ள அலிகாரில் பிறந்தவர். ஆனால் அவரது தந்தை வேலையின் காரணமாக அலகாபாத்திற்கு மாற்றப்பட்டதால், குடும்பத்துடன் அலகாபாத்திற்கு குடிபெயர்ந்து, அங்குள்ள அன்னி பெசன்ட் பள்ளியில் பள்ளிப் படிப்பையும், எவிங் கிறிஸ்டியன் கல்லூரியில் உயர்நிலைப் படிப்பையும் முடித்துள்ளார். அலகாபாத் பல்கலைக்கழகத்தில் இளங்கலைப் படிப்பினை பயின்றுள்ளார். இல் பிறந்தார்.  

## தொழில் வாழ்க்கை
பிரேமுக்கு, விமானி ஆக வேண்டும் என்ற ஆசையை விதைத்ததில் முக்கியப் பங்கு வகித்தவர் கேப்டன் அடல் ஆவார். விமானசவாரி அழைத்து செல்லும் போது, பிரேமை பயமுறுத்த அவருக்கு தெரிந்த அனைத்து விமான சாகசங்களையும் செய்தும் சிறிதும் பயப்படாமல் அதையெல்லாம் அனுபவித்த பிரேமை, விமானியாக சொன்னதும், அதற்காக லக்னோ பறத்தல் மையத்தில் பேசி, அலகாபாத்தில் மையம் ஆரம்பித்து, பிரேமுக்கு விமானப் பயிற்சி அளித்ததும் அடலே.  

அதன்படி தகுந்த விமானப்பயிற்சி பெற்று, வணிக விமானங்களை ஓட்டுவதற்கான விமானி உரிமத்தையும் 1947 ஆம் ஆண்டில், பிரேம் பெற்றுள்ளார். ஆனால் அப்போதிருந்த எந்த ஒரு விமான நிறுவனமும் அவருக்கு வேலை அளிக்காமல் நிராகரித்தது, இறுதியில் 1947 ஆம் ஆண்டு ஹைதராபாத்தில் உள்ள டெக்கான் ஏர்வேஸ் நிறுவனத்தில் இவரின் முப்பத்தெட்டாவது வயதிலே தான் துணை விமானியாக சம்பளம் ஏதும் இல்லாமல் பணிபுரிய வாய்ப்பு கொடுக்கப்பட்டது. துணை விமானியாக தனது முதல் விமான பயணத்தை தொடங்கிய பிரேமுக்கு, இந்திரா காந்தி, லால் பகதூர் சாஸ்திரி மற்றும் லேடி மவுண்ட்பேட்டன் போன்ற உயர்மட்ட நபர்களை விமானத்தில் பறக்கச்செய்யும் வாய்ப்பும் கிடைத்துள்ளது.  

முதன்மை விமானியாக, தேவையான விமான பயண நேரங்களை பூர்த்தி செய்த பிறகும் கூட, பெண் என்ற ஒரே காரணத்தினால் அவருக்கு விமானியாகும் வாய்ப்பு அந்த நிறுவனத்தால் கொடுக்கப்படவில்லை. எனவே அங்கிருந்து வெளியேறிய பிரேம், டெல்லிக்கு குடிபெயர்ந்தார், அங்கு ஜிடி பிர்லாவின் தனியார் விமானத்தின் விமானியாக பொறுப்பேற்று, பறந்துள்ளார். அதன் பிறகு அவர் 1953 ஆம் ஆண்டில் இந்தியன் ஏர்லைன்ஸ் நிறுவனத்தில் விமானியாக பணியில் சேர்ந்து, பணிக்காலம் முழுவதுமாக பணிபுரிந்து விமானத்தலைவராக ஓய்வு பெற்றுள்ளார்.  

## விருதுகள்
பன்னாட்டு வான் போக்குவரத்து சங்க உறுப்பினர் நாடுகளில் முதலாவதாக பெண் விமானியை பணியில் அமர்த்திய நாடு என்ற பெருமையை இந்தியாவிற்கு பெற்று தந்த பிரேம், 1947 ஆம் ஆண்டில் நடைபெற்ற இந்திய தேசிய விமானப் பந்தயத்தில் ஒரே ஒரு பெண் விமானியாக கலந்துகொண்டு, பிற ஆண் விமானிகளை வென்று, முதலாவதாக வெற்றி பெற்றுள்ளார்.
# தக்கேபலி

**தக்கேபலி** என்பது பாம்பு வழிபாட்டின் ஒரு வடிவமாகும், இது துளுநாட்டின் துளு மக்களால் *நாகாராதனை* என்றும் இயற்கை வழிபாடு என்றும் குறிப்பிடப்படுகிறது. இது பொதுவாக இந்தியாவின் கர்நாடகா, உடுப்பி மாவட்டத்தில் உள்ள படுபித்ரி நகரில் நடைமுறையில் உள்ளது. உடுப்பியில் உள்ள பரியாயா திருவிழாவுடன் மாறி மாறி ஆண்டுக்கு ஒருமுறை இந்தத் திருவிழா நடத்தப்படுகிறது. இது ஒவ்வொரு ஆண்டும் உடுப்பி மாவட்டம் தக்கேபலியில் உள்ள (பிரம்ம மண்டலம்) தந்திரடி பைரி பெட்டுவிலும் நடைபெறுகிறது. இந்த பூஜை நாகம்மா, பிரம்மா, ரக்தேஸ்வரி, நந்திகொன்னா, ஹைகுல்லி, க்ஷேத்ரபாலா, பாகிலு பாபர்யா, மொட்டுகலு போபர்யா மற்றும் யக்ஷி ஆகியோருக்கு செய்யப்படுகிறது. இது ஐந்து சைவ புண்ணியத்தலங்களுள் ஒன்றாக உள்ளது, தற்போதைய பூசாரி ஸ்ரீ நாகராஜா பைரி ஆவார். தற்போது ராமண்ணா பைரி குடும்பத்தினர் மற்றும் அருகில் உள்ள பக்தர்களால் நாகை மற்றும் பிரம்மாவில் இரண்டு ஆண்டுகளுக்கு ஒருமுறை தக்கேபலி நடத்தப்படுகிறது.  

## தக்கேபலி பற்றி
மக்கள் அனைவரும் தீவிர பக்தியுடன் வழிபாடு செய்கின்றனர். அவர்கள் ஒன்றாக கூடி, தங்களின் பிரார்த்தனைகளை நிறைவேற்றும் இறைவனுக்கு காணிக்கைகளை வழங்குவது, இசைக்கு ஏற்ப நடனமாடுவது, தீபம் ஏற்றுவது, மண்டலங்கள், பூக்கள், பழங்கள்,மேலும் பிங்காரா வரைவது போன்ற செயல்களை செய்கின்றனர். இதுவே தக்கேபலி எனப்படுகிறது.  

உடுப்பி மாவட்டத்தைச் சேர்ந்த வைத்யா குடும்பம் பெரும்பாலும் தக்கேபலியை உறுதி செய்யும் பொறுப்பில் உள்ளது. 'தக்கே' எனப்படும் வாத்தியம் வைத்தியர்களால் பரம்பரையாக திறமையாக வாசிக்கப்படுகிறது. அவர்கள் உடுப்பி பகுதியில் உள்ள நல்கூரில் வசிக்கின்றனர். நாக கன்னிகையை குறிக்கும் வகையில் ஆண்கள் ஆடை அணிவார்கள். நாக கன்னிகை நடனம் பொதுவாக மூத்த வைத்தியர்களால் ஆடப்படுகிறது. வைத்தியர்கள் ஆவிகளை அழைக்க தங்கள் உள்ளங்கையில் தக்கே விளையாடுகிறார்கள். அவர்கள் ஆரம்பத்தில் புனிதமான இடத்தில் தக்கேயை அமைத்து, பிரார்த்தனை செய்து, உள்ளூர் பத்திரர்கள் பாம்பை பிடிக்கும் வரை அதன் மீது இசை வாசித்தனர். வழிபாட்டின் போது, இந்த உடைமை காரணமாக அவர்கள் ஆங்காங்கே நகர்கிறார்கள். இது தக்கே பாலி என்று குறிப்பிடப்படுகிறது.  

இந்த இயக்கம் ஆண் மற்றும் பெண் பாம்பின் சந்திப்பைக் குறிக்கிறது, மேலும் சுழல் சுற்றுகளின் எண்ணிக்கை முடி அல்லது முடிச்சுகள் எனப்படும் திருப்பங்களால் ஆன எண்ணிக்கையைக் கொண்டுள்ளது. முதலில் எண்ணியபடி, நாககன்னிகையைப் பின்தொடரும் ஆண் பாம்புகளாகக் கருதப்படும் பத்ரிகளைப் பாடல்களைப் பாடி, அவற்றை நர்த்தன முறையில் சித்தரித்து அழைக்கின்றனர். அவை ஒன்றிணையும் வரை, அது கடிகார திசையில் உள்ளது. பின்னர் எதிர் கடிகார முடி பிரிப்பைக் குறிக்கிறது.  

## மண்டலம்
இயற்கையான சாயல்களில் வரையப்பட்ட பாம்பு வடிவ வடிவமைப்பான சிக்கலான மண்டலம், அலங்காரத்தின் முக்கிய அங்கமாகும். மஞ்சள், கருஞ்சிவப்பு (வெள்ளை சுண்ணாம்பு கொண்ட மஞ்சள்), வெள்ளை , பச்சை (இலைப் பொடி) மற்றும் கருப்பு (வறுத்த நெல் உமி) ஆகிய இயற்கையான வண்ணங்கள் இந்த நிகழ்ச்சிக்கு பயன்படுத்தப்படுகின்றன.  

இந்த மண்டலம் ஆண் மற்றும் பெண் பாம்புகளின் தெய்வீக சங்கமத்தை சித்தரிக்கிறது. மேலும் ஒரு செவ்வக வடிவில் பாணரா சமூகத்தால் வரையப்படுகிறது. தக்கே பாலி, பூத கோலாவுடன் துளுநாட்டில் நடைமுறையில் இருக்கும் சடங்கு நடன வடிவங்களில் ஒன்றாகும். யக்சகானத்துடன் சேர்ந்து, இந்த பகுதி பல்வேறு நாட்டுப்புற நடன வடிவங்களைக் கொண்டுள்ளது.
# தன் நாச்



**தன் நாச்** (*Dhan Nach*) அல்லது **யலாங்** என்பது ஒரு பாரம்பரிய லிம்பு நாட்டுப்புற நடனம் ஆகும், இது நேபாளத்தின் லிம்புவன் பகுதியில் தோன்றியது. இது கிழக்கு நேபாளம் மற்றும் இந்தியாவின் டார்ஜிலிங், காளிம்பொங் மாவட்டம் மற்றும் சிக்கிம் பகுதிகளை பூர்வீகமாகக் கொண்ட லிம்பு (யக்துங்) சமூகங்களைச் சேர்ந்தவர்களால் நிகழ்த்தப்படுகிறது. இந்த நடனம் *பழம்* எனப்படும் நாட்டுப்புற பாடலுடன் இணைந்துள்ளது.  

## சொற்பிறப்பியல்
நேபாளியில் *தன் நாச்* என்பது நெல் நடனம் என்று மொழிபெயர்க்கப்பட்டுள்ளது. நடனம் பொதுவாக 'யலாங்' என்றும் அழைக்கப்படுகிறது. இது லிம்பு சமூகங்களில் அவர்களின் மொழிகளுக்கு ஏற்ப பல பெயர்களால் அறியப்படுகிறது. சத்தரே லிம்பு மொழியில், இது *சாலக்மா* என்று அழைக்கப்படுகிறது. பந்தாரே லிம்பு மொழியில், இது *யாலக்மா* என்று அழைக்கப்படுகிறது. ஒவ்வொரு மொழியிலும், நடனத்தின் பெயர் நெல் நடனம் என்று மொழிபெயர்க்கப்பட்டுள்ளது.  

## தோற்றம் / புராணம்
உள்ளூர் புராணத்தின் படி, ஒரு கிராமத்தில் வறட்சி ஏற்பட்டது, மக்கள் பட்டினியால் இறந்து கொண்டிருந்தனர். பிறகு, மக்கரேபு என்று லிம்பு மொழியில் அறியப்படும் ஒரு பறவை, 'கையா' வகை நெல்லின் சில விதைகளை கொண்டு வந்து அதை பயிரிட கிராமவாசிக்கு கொடுத்தது. கிராமவாசி அந்த விதைகளை விதைத்து, விவசாயம் செய்து பலனளிக்கும் அறுவடையைப் பெற்றார். ஆனால் பறவைகள் அறுவடையின் பெரும்பகுதியை உண்ண ஆரம்பித்தன. கிராமவாசிகள் பறவையை விரட்ட முயன்றனர், ஆனால் பறவைகள் விதைகளை கொண்டு வந்தவர்கள் என்பதால் அறுவடை கோரியது. அந்தக் கோரிக்கையை மறுக்க முடியாமல் கிராம மக்கள் ஒப்புக்கொண்டனர். அரிசியை அடித்தவுடன் பறவைகள் நேரடியாக உண்ணும். அதனால், மக்கள் சத்தமாக," *ஹா..* *ஹா..* *.* *ஹா..* ." என்று பறவைகளை பயமுறுத்த, சத்தத்தை எழுப்பினர். அதுவே பின்னாளில் இசையுடன் கூடிய 'பழம்' பாடலாக மாறியது. 'பழம்' பாடலைப் பாடும் போது, நெல் அறுவடையின் மீது மக்கள் கைப்பிடித்து ஆடுவார்கள். அது நெல்லிலிருந்து உமியை பிரிக்கும். அதன் பிறகு, மக்கள் ஒவ்வொரு ஆண்டும் மங்சீர் மாதத்தில்,'தன் நாச்' நடனத்தைச் செய்யத் தொடங்கினர்.  

## பாரம்பரியம்
திருமணம், உதௌலி போன்ற திருவிழாக்கள், மற்றும் கொண்டாட்டங்கள் போன்ற பல சந்தர்ப்பங்களில் இந்த நடன நிகழ்ச்சி செய்யப்படுகிறது. இது ஜோடிகளாகவோ அல்லது குழுக்களாகவோ செய்யப்படலாம். இது ஆண்களும் பெண்களும் எந்த இரத்த உறவும் இல்லாமல் கைகளைப் பிடித்துக்கொண்டு நேர்கோட்டில் அல்லது வட்டமாக நின்று நடனமாடுகிறார்கள். இந்த நடனம், வரலாற்று ரீதியாக, ஏழு பகல் மற்றும் ஏழு இரவுகள் நிகழ்த்தப்பட்டது என அறியப்படுகிறது.  

சமீப நாட்களாக, இளைஞர்கள் பங்கேற்காததால், இந்த நடனம் அழியும் தருவாயில் உள்ளது. இருப்பினும், பல்வேறு கலாச்சார அமைப்புகள் இந்த நடன வடிவத்தைப் பாதுகாத்து மேம்படுத்துவதற்காக விழிப்புணர்வை ஏற்படுத்தி வருகின்றன.  

## பிரபலமான ஊடகங்களில்
2021 ஆம் ஆண்டில், இந்த நடன வடிவத்தைப் பற்றிய விழிப்புணர்வை ஏற்படுத்த *கேடா* என்ற குறும்படம் வெளியிடப்பட்டது.
# நிவேதிதா பாசின்


**நிவேதிதா பாசின்** (பிறப்பு 1963) இந்தியாவின் தில்லியை சேர்ந்த பயணிகள் விமான ஓட்டுனராவார்.இந்தியன் ஏர்லைன்ஸ் நிறுவனத்தின் விமானியாக இவர், பயணிகள் விமான போக்குவரத்து வரலாற்றில் முதல் முறையாக 1990 ஆம் ஆண்டில், ஜனவரி 1 அன்று விமானத்தை இயக்கியதன் மூலம், இருபத்தியாறு வயதில் பயணிகள் விமானத்தை இயக்கிய இளம் பெண் விமானி என்ற பெருமையை பெற்றுள்ளார். இவ்விமான சேவை பம்பாய் - ஔரங்காபாத் - உதய்பூர் வழித்தடங்களில் IC-492 என்ற விமானத்தை இயக்கி, நிவேதிதா இந்த சாதனையை நிகழ்த்தியுள்ளார்.  

## சாதனைகள்
நிவேதிதா, 1984 ஆம் ஆண்டில் விமானியாக இந்தியன் ஏர்லைன்ஸ் நிறுவனத்தில் பணியில் சேர்ந்துள்ளார். அதுமுதல் பெண் விமானியாக பல்வேறு சாதனைகளை முதலாவதாக நிகழ்த்தி சாதனை படைத்துள்ளார்.  

- 1985 ஆம் ஆண்டு நவம்பரில் கல்கத்தா - சில்சார் வழித்தடத்தில் முதல் முழுப் பெண்களை மட்டுமே கொண்ட குழுவினருடன் இயக்கப்பட்ட விமானமான ஃபோக்கர் ஃப்ரெண்ட்ஷிப் எஃப்-27ல் கேப்டன் சௌதாமினி தேஷ்முக்குடன் துணை விமானியாக இருந்துள்ளார்.
- 1989 ஆம் ஆண்டு செப்டம்பர் மாதம் மும்பை - கோவா வழித்தடத்தில் அனைத்தும்  பெண் பணியாளர்களைக் கொண்டே இயக்கப்பட்ட போயிங் முதல் பெண் விமானக்குழுவை உருவாக்கியுள்ளார்.
- ஜனவரி 1990 ஆம் ஆண்டு, தனது 26 வயதில் போயிங் விமானத்தில் விமானத்தலைவரான முதல் இளம் பெண் என்ற பெருமையை பெற்றுள்ளார்.
- ஹைதராபாத் - விசாகப்பட்டினம் வழித்தடத்தில் விமானத்தலைவராக போயிங் விமானத்தின் அனைத்து பெண் குழுவினரையும் வழிநடத்தியுள்ளார். மேலும் ஏர்பஸ் ஏ300 விமானத்தில் தலைமை விமானியாக இருந்து 8,100 மணி நேரத்திற்கும் அதிகமான விமானப் பயண அனுபவத்துடன், 8 மார்ச் 1999 அன்று சர்வதேச மகளிர் தினத்தை முன்னிட்டு டெல்லி - காத்மாண்டு வழித்தடத்தில் ஏர்பஸ் A300 பயணிகள் விமானத்தை ஓட்டியுள்ளார்.
- ஏர்பஸ் ஏ300 பயணிகள் விமானத்தில் இந்தியாவின் முதல் பெண் பரிசோதனை விமானி ஆனார். நிர்ணயிக்கப்பட்ட சோதனைகள் மற்றும் தேவையான பயிற்சிகளை வெற்றிகரமாக முடித்ததற்காக நிவேதிதாவுக்கு சிவில் விமானப் போக்குவரத்து இயக்குநரகம் பரிசோதனை விமானியாக உரிமம் மற்றும் ஒப்புதல் அளித்துள்ளது. இது செயல்பாட்டு அறிவுக்கான வகுப்பறை மற்றும் களப் பயிற்சி, பறக்கும் திறமைக்கான உருவக மாதிரிப் பயிற்சி, தரையிறங்க/வானேற செய்வதற்கான விமானப் பயிற்சி மற்றும் லைன் ஃப்ளையிங் ஆகியவற்றை உள்ளடக்கிய தன்மைகளை கொண்ட ஒப்புதலாகும்
- நிவேதிதா பாசின், மிகப்பெரும் பயணிகள் விமானமான 787 ட்ரீம்லைனர் விமானத்தை, 19 செப்டம்பர் 2012 அன்று அமெரிக்காவிலிருந்து இந்தியாவிற்கு கொண்டு வந்தார்.

## தனிப்பட்ட வாழ்க்கை
நிவேதிதா, நவம்பர் 2020 ஆம் ஆண்டு, விமான பாதுகாப்பு நிர்வாக இயக்குநராக பதவி உயர்வு பெற்றார்.  

இவரது கணவர் ரோஹித் பாசின் மற்றும் மகள் நிஹாரிகா பாசின் இருவரும் இண்டிகோ ஏர்லைன்ஸில் பணியாற்றியுள்ளனர், இவரது மகன் கேப்டன் ரோஹன் பாசின் போயிங் 777 விமானத்தில் தலைமை விமானியாக ஏர் இந்தியா நிறுவனத்தில் பணிபுரிந்து வருகிறார்..
# உதௌலி



**உதௌலி**(*Udhauli*) என்பது நேபாள இந்தியா மற்றும் உலகெங்கிலும் உள்ள சுனுவார், லிம்பு, யக்கா, கம்பு ராய் போன்ற கிராத சமூகங்களின் மக்களால் சிறப்பாகக் கொண்டாடப்படும் திருவிழாவாகும். மேலும் இது ஒவ்வொரு ஆண்டும் கீழ்நோக்கி இடம்பெயர்வதைக் குறிக்கும் வகையில் கொண்டாடப்படுகிறது. குளிர்காலம் வரும்போது தாழ்வான பகுதிகளில் வாழும் மக்கள், தாழ்வான பகுதிகளிலிருந்து மேல்நோக்கி மலைப்பகுதிகளுக்கு இடம்பெயர்வது உபௌலி (மேலே) என்று அழைக்கப்படுகிறது, இது இந்த சமூகங்களின் ஆண்டு விழாவாக கொண்டாடப்படுகிறது. உதௌலி பண்டிகை நாளில், கிராத மக்கள் நல்ல அறுவடையை வழங்கிய இயற்கை அன்னைக்கு நன்றி தெரிவிக்கின்றனர்.  
மக்களால் உதௌலி கொண்டாட்டம் நடைபெறுகிறது.]]  
உதௌலி பண்டிகை அனைத்து கிராத மக்களாலும் கொண்டாடப்படுகிறது. நவம்பர் மாதம் முதல் திசம்பர் வரையிலுள்ள ஒரு குறிப்பிட்ட நாளில் இருந்து குளிர்காலம் தொடங்கும் என்று நம்பப்படுகிறது. அதனால் அங்குள்ள மக்கள், குளிர் பிரதேசங்களில் இருந்து வெப்பமான பகுதிகளுக்கு இடம்பெயர்கின்றனர். மேலும், பறவைகள் மற்றும் விலங்குகளும் இடப்பெயர்ச்சி செய்கின்றன. இது முக்கியமாக நேபாளத்தின் கிழக்குப் பகுதியில் சகேலா அல்லது பொதுவாக சண்டி என்று அழைக்கப்படும் ஒரு கவர்ச்சியான நடனத்தை ஆடுவதன் மூலம் கொண்டாடப்படுகிறது. இந்த நடனம் நேபாளத்தில் மிகவும் பிரபலமானதாக உள்ளது. மேலும் தோல் வாத்தியம் / டிரம், ஜியம்தா / சிலம்பங்கள் போன்றவற்றின் தாளத்துடன் இந்த நடனம் ஒரு வட்டத்தில் இணக்கமாக நடனமாடப்படுகிறது.  

சகேலாவின் முக்கிய இடங்கள் தரன், தன்குடா, பதரி, கனேபோகாரி, கெராபரி போன்றவை ஆகும். கிராத மக்களின் இந்த நிகழ்வு 'முந்தும்' எனப்படும் கிராத மக்களின் புனித நூலிலும் கூறப்பட்டுள்ளது.
# சுரிலி கோயல்


**சுரிலி கோயல்,** இந்தியாவின் மும்பையைச் சேர்ந்த பிரபல ஆடை வடிவமைப்பாளராவார்.  

19 ஜூன் 1977 ஆம் ஆண்டு, மும்பையில் துருவேந்த்ரா பிரகாஷ் கோயல் என்ற தொழிலதிபருக்கு பிறந்த சுரிலி, ஒய்யார ஆடை வடிவமைப்பு  படிப்பினை இளங்கலையில் கற்றுள்ளார்,பின்னர் லாஸ் ஏஞ்சல்ஸில் உள்ள *ஆடை வடிவமைப்பு மற்றும் விற்பனை கல்வி நிலையத்தில்* சென்று வடிவமைப்பு நுணுக்கங்களைக் கற்று தேறியுள்ளார். 2003 ஆம் ஆண்டு நவம்பரில், சுரிலி தனது சொந்த ஆடை வடிவமைப்பு வரிசையை '<nowiki/>*சுரிலி ஜி*<nowiki/>' என்ற பெயரில் தொடங்கியுள்ளார். இந்த பெயரில் வடிவமைக்கப்பட்டுள்ள ஆடைகளின் சேகரிப்பை இந்தியாவின் முன்னணி ஆடை வடிவமைப்பு கடைகளான '<nowiki/>*என்ஸெம்பிள்*' இல் காட்சிப்படுத்தியுள்ளார். யாஷ் ராஜ் திரைப்பட நிறுவனம் தயாரித்த *சலாம் நமஸ்தே* (2005) என்ற திரைப்படத்தில் நடிகை ப்ரீத்தி ஜிந்தாவுக்காக புதுமையாக வடிவமைக்கப்பட்ட ஆடைகளுடன், சுரிலி இந்தித் திரைப்பட உலகில் தனது முத்திரையை பதித்துள்ளார்.  

ஆம் ஆண்டில் விளம்பர நடிகர், நடிகைகளுக்காக ஒய்யார ஆடைகளை வடிவமைத்து, லக்மே ஒய்யார வாரக்கொண்டாடட்டம் என்பதில் ரோஸஸ் ஃபார் எவர் என்ற பெயரில் பிரபல இந்தி நடிகர்களான,சல்மான் கான், மலைகா அரோரா கான் மற்றும் முன்னாள் நடிகை நீலம் போன்றோருக்கு அணிவித்து இந்திய விளம்பர உலகிலும் அடியெடுத்து வைத்துள்ளார்.  

பிரபல இந்திய ஆடை வடிவமைப்பாளரான மணீஷ் மல்ஹோத்ராவிடமும் சுரிலி பயிற்சி பெற்றுள்ளார்,  

*ஜான்-இ-மன்* (2006) என்ற திரைப்படத்தில் ப்ரீத்தி ஜிந்தாவுக்காக மீண்டும் ஒருமுறை ஆடை வடிவமைத்துள்ளார். மேலும் புகழ்பெற்ற இயக்குநர் சஞ்சய் லீலா பன்சாலியுடன் *சாவரியா* (2007) படத்திற்காக ஆடை வடிவமைப்பாளராக  பணியாற்றியுள்ளார்.  

## திரைப்படவியல்

- *சலாம் நமஸ்தே* (2005)
- *ஜான்-இ-மன்* (2006)
- *தா ரா ரம் பம்* (2007)
- *தி லாஸ்ட் லியர்* (2007)
- *சாவரியா* (2007)
- *நீலம்* (2009)
# அதணி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | ஜெயந்த்ராவ் போஜ்ராவ் பவார் | சுயேச்சை |  |
| 1962 | தைர்யசில் போஜ்ராஜ் பவார் | இந்திய தேசிய காங்கிரசு |  |
| 1967 |  |  |  |
| 1972 | ஆனந்த்ராவ் அப்பாசாகேப் தேசாய் |  |  |
| 1978 | தைர்யசில் போஜ்ராஜ் பவார் | இந்திரா காங்கிரஸ் |  |
| 1983 | இந்திய தேசிய காங்கிரசு |  |  |
| 1985 | லீலாதேவி ஆர். பிரசாத் | ஜனதா கட்சி |  |
| 1989 | ஐ. எம். செத்சியால் | இந்திய தேசிய காங்கிரசு |  |
| 1994 | லீலாதேவி ஆர். பிரசாத் | ஜனதா தளம் |  |
| 1999 | சகாஜன் இஸ்மாயில் தொங்கரகோன் | இந்திய தேசிய காங்கிரசு |  |
| 2004 | லக்‌ஷ்மண் சங்கப்ப சவடி | பாரதிய ஜனதா கட்சி |  |
| 2008 |  |  |  |
| 2013 |  |  |  |
| 2018 | மகேஷ் இரணகௌடா குமத்தல்லி | இந்திய தேசிய காங்கிரசு |  |
| 2019 | பாரதிய ஜனதா கட்சி |  |  |
| 2023 | லக்‌ஷ்மண் சங்கப்ப சவடி | இந்திய தேசிய காங்கிரசு | } |
**குறிப்பு**
# செ. சதீஸ்குமார்

**செ. சதீஸ்குமார்**, இலங்கை நாட்டின் கிளிநொச்சியை வாழ்விடமாகக் கொண்ட செல்லையா என்பவரின் மகனான இவர், 2008ம் ஆண்டு ஈழப் போரின் போது கிளிநொச்சி பொது மருத்துவமனையில் நோயாளர் தமிழீழ விடுதலைப் புலிகள் காவு வண்டி ஓட்டுநராக பணிபுரிந்தவர். விடுதலைப் புலிகளுக்கு தேவையான வெடிமருந்துகளை தனது காவு வண்டியில் ஏற்றிச் சென்ற போது, வவுனியா- தேக்கவத்தை சோதனைச் சாவடியில் வைத்து காவல்துறையினரால் சதீஸ்குமார் கைது செய்யப்பட்டார். விடுதலைப்புலிகள் அமைப்பிற்கு உதவியதாக குற்றப்பத்திரம் தயாரித்து வவுனியா மேல் நீதிமன்றில் அவசரகாலச் சட்டவிதியின் கீழ் சதீஸ்குமார் மீது வழக்குத் தொடரப்பட்டது.  

வழக்கினை விசாரித்த நீதிமன்றம், 2011ஆம் ஆண்டு, சதீஸ்குமாருக்கு ஆயுட்கால சிறை தண்டனை வழங்கித் தீர்ப்பளித்தது. தீர்ப்பை எதிர்த்து கொழும்பு மேல் முறையீட்டு நீதிமன்றத்தில் சதீஸ்குமார் மேல் முறையீடு செய்தார். எனினும் வவுனியா மேல் நீதிமன்றின் தண்டனைத் தீர்ப்பை மேல் முறையீட்டு நீதிமன்றமும் மீண்டும் உறுதிப்படுத்தி வழக்கை முடித்து வைத்தது. இறுதியாக 2017ம் ஆண்டில் சதீஸ்குமார் தன்னை சிறையிலிருந்து விடுவிக்கக் கோரி இலங்கை உச்ச நீதிமன்றத்தில் மேல் முறையீடு செய்து காத்திருந்தார்.  

15 ஆண்டுகள் அரசியல் கைதியாக கொழும்புச் சிறையில் இருந்த சதீஸ்குமாருக்கு, 1 பிப்ரவரி 2023 அன்று சிறிலங்கா அதிபர் ரணில் விக்கிரமசிங்க பொது மன்னிப்பு அறிவித்தார். பின்னர் இவர் 20 மார்ச் 2023 அன்று கொழும்புச் சிறையிலிருந்து விடுவிக்கப்பட்டார்.
# நான்சி சுக்ரி


**நான்சி சுக்ரி** (மலாய்: *Nancy Shukri*; ஜாவி: ننسي بنت شكري ஆங்கிலம்: *Nancy Shukri*) (பிறப்பு: 5 ஆகத்து 1961) என்பவர் சரவாக் கட்சிகள் கூட்டணி (*Gabungan Parti Sarawak*) (**GPS**) எனும் சரவாக் அரசியல் கூட்டணியில் உள்ள ஐக்கிய பாரம்பரிய பூமிபுத்ரா கட்சியை (*Parti Pesaka Bumiputera Bersatu*) (**PBB**) சார்ந்த ஓர் அரசியல்வாதி ஆவார்.  

இவர் டிசம்பர் 2022 மலேசியப் பிரதமர் அன்வர் இப்ராகீம் தலைமையிலான பாக்காத்தான் ஹரப்பான் (*Pakatan Harapan*) (**PH**) நிர்வாகத்தில் மலேசிய மகளிர், குடும்பம் மற்றும் சமூக மேம்பாட்டு அமைச்சராக (*Minister of Women, Family and Community Development*) பணியாற்றினார்.  

நவம்பர் 2022 முதல் சரவாக் சாந்துபோங் மக்களவைத் தொகுதிக்கான மக்களவை உறுப்பினராக உள்ளார். மலேசியப் பொதுத் தேர்தல், 2022-இல், 52,762 பதிவு பெற்ற வாக்குகளில் 43,739 வாக்குகள் பெற்று 74.66% பெரும்பான்மையில் வெற்றி பெற்று மலேசிய தேர்தல் வரலாற்றில் ஒரு சாதனை படைத்துள்ளார்.  

## பொது

முன்னாள் மலேசியப் பிரதமர் இஸ்மாயில் சப்ரி யாகோப்பின் (*Ismail Sabri Yaakob*) பாரிசான் நேசனல் (*Barisan Nasional*) நிர்வாகத்தில்; ஆகத்து 2021 முதல் நவம்பர் 2022-இல் நிர்வாகம் வீழ்ச்சியடையும் வரையில்; இரண்டாவது முறையாக மலேசிய சுற்றுலா, கலை மற்றும் பண்பாட்டு அமைச்சராகவும் பணியாற்றினார்.  

மார்ச் 2020 முதல் ஆகத்து 2021 வரை முன்னாள் மலேசியப் பிரதமர் முகிதீன் யாசின் (*Muhyiddin Yassin*) அவர்களின் பெரிக்காத்தான் நேசனல் (*Perikatan Nasional*) நிர்வாகத்தில் முதல் முறையாக மலேசிய சுற்றுலா, கலை மற்றும் பண்பாட்டு அமைச்சராக (*Minister of Tourism, Arts and Culture)* பணியாற்றினார்.  

இவர் மே 2013 முதல் மே 2018 வரை முன்னாள் மலேசியப் பிரதமர் நஜீப் ரசாக்கின் பாரிசான் நேசனல் நிர்வாகத்தில் மலேசியப் பிரதமர் துறை அமைச்சராகவும், மலேசிய தோட்டத் தொழில் மற்றும் மூலப் பொருட்கள் அமைச்சராகவும் பணியாற்றினார்.  

## அரசியல் வாழ்க்கை

2008-ஆம் ஆண்டு மலேசிய பொதுத் தேர்தலில் சரவாக் மாநிலத்தில் உள்ள பத்தாங் சாடோங் (*Batang Sadong*) எனும் கிராமப்புற பழமைவாத தொகுதியில் இருந்து மலேசிய நாடாளுமன்றத்திற்கு தேர்ந்து எடுக்கப்பட்டார்.  

2013-ஆம் ஆண்டு மலேசியப் பொதுத் தேர்தலில் தன் பத்தாங் சாடோங் தொகுதியை வெற்றிகரமாகத் தற்காத்துக் கொண்டார். அதன் பிறகு, அப்போதைய மலேசியப் பிரதமர் நஜீப் ரசாக் அறிவித்த அமைச்சரவையில் இவர் மலேசியப் பிரதமர் துறை அமைச்சராக நியமிக்கப்பட்டார்.  

## தனிப்பட்ட வாழ்க்கை

நான்சி சுக்ரி, 1961 ஆகத்து 5-ஆம் தேதி சரவாக், கூச்சிங்கில் பிறந்தார். பதினொரு உடன்பிறப்புகளில் பத்தாவது ஆவர். தந்தையாரின் பெயர் சுக்ரி மகிதி (*Shukri Mahidi*). தாயாரின் பெயர் பீபி மெக்பெர்சன் (*Bibi McPherson*).  

தந்தையின் வழியாக மலாய் மற்றும் மெலனாவு (*Melanau*) வம்சாவளியைக் கொண்டிருக்கிறார். தாயாரின் வழியாக இசுகாட்டிஷ் (*Scottish*), இபான் மற்றும் சீன வம்சாவளியைக் கொண்டிருக்கிறார்.  

இவருக்குத் திருமணமாகி, மூன்று குழந்தைகளுடன் தற்போது சரவாக்கின் கூச்சிங்கில் வசித்து வருகிறார்.  

## தேர்தல் முடிவுகள்
# என்கிடு



**என்கிடு** (சுமேரியம்: 𒂗𒆠𒄭 EN.KI.DU10)[6] பண்டைய மெசொப்பொத்தேமியாவின் உலகின் பழம்பெரும் முதல் காப்பியமான கில்கமெஷ் காப்பியத்தில் வரும் ஒரு மனிதத் தலை மற்றும் கொம்புகளுடன் கூடிய விலங்கு உடல் கொண்டவர் ஆவார். நின்குர்சக் எனும் கடவுளால் என்கிடு படைக்கப்பட்டவர். முதலில் என்கிடு, பண்டைய உரூக் மன்னர் கில்கமேசின் எதிரியாகவும், பின்னர் கில்கமெசின் நண்பராகவும் சித்திரிக்கப்பட்டவர். கில்கமெஷ் காப்பியத்தில் என்கிடு இரவில் கால்நடை மந்தையை காப்பவராக பணியாற்றியனார்.